text: 74. -Imanaptin? -Chakiymanta wañusun... Mana uyariq-hinam niwan: -Wawqimasiyuq kayqa allinmi wañunanchik qaylla-muptinpas, nispa. Ñuqaqa ancha kusisqam kani atuqwanwawqichanakusqaymanta. «Manachus-hina wañunaykuta unanchanchu» nispam sun-quypi nini. «Paytaqa manam yarqanchu, manataqmi chakinchu.Intillawanmi kawsan... ». Chayqa sunquyta rikunmanpas-hina niwan: -Ñuqatapas chakiwachkanmi... pukyuta maskamusun...,nispa. «T ayh!» nispa amirqupuni. «Imaynataq hinalla aqupurunpipukyuta maskamuykumanri?» nispa sunquypi nini. Amisqapas pay-wan purini. Unayña upalla purispayku tutayachikuyku. Chayqa quyllur-kunapas kancharimunña. Musquypihinallañam quyllurkunata riku-ni chakiypa humpi huqarichisqan. Quyllur llaqtayuq wawap rimas-qantaqmi umaypi. -Qamtapas chakiykusunkichu? nispam nini. Manam kutichiwanchu. -Sunqunchikpaqpas yakuqa allinmi, nispallam nin. Mana unanchaspam upalla kani. «Mana imatapas tapunaytamunanchu» nispam yuyarini. Saykusqa tiyaykun, ñuqataq qayllanpi tiyaykuni. Hinaspamnin: -Mana rikusqa tikayuq kaspam quyllurqa sumaq..., nispa. «Hinapunim» nispa upallallam qutu qutu aquta qawani killakanchaypi. 75